b'\n_START_ARTICLE_\nGeelskov\n_START_PARAGRAPH_\nGeels Skov er en statsskov i Rudersdal Kommune. Vestsiden af skoven afgr\xc3\xa6nses af Nordbanen mellem Holte og Virum._NEWLINE_Skoven krydses af Kongevejen, som s\xc3\xa5ledes opdeler den i en \xc3\xb8stside og en vestside. Midtvejs, p\xc3\xa5 dette stykke af Kongevejen ligger Geels Bakke, hvor der p\xc3\xa5 begge sider er parkeringspladser med tilslutning til skoven. Fra Holte Station er der sti op i skoven._NEWLINE_Skoven er \xc3\xa5ret rundt et popul\xc3\xa6rt rekreativt gr\xc3\xb8nt omr\xc3\xa5de i Region Hovedstaden. Skoven byder p\xc3\xa5 hundeluftning uden snor, mountainbikestier, liverollespil, k\xc3\xa6lkning, tre b\xc3\xa5lpladser og en primitiv teltplads._NEWLINE_Skoven er stiforbunden med naboskovene Kirkeskoven og Ravnholm Skov._NEWLINE_Ved sydsiden af Geels Bakke st\xc3\xa5r p\xc3\xa5 \xc3\xb8stsidenen en kopi af den oprindelige milep\xc3\xa6l. Flere oldtidsminder er registrerede i skoven._NEWLINE_Midt i skoven ligger Holtekollen, der i flere perioder, i \xc3\xa5rene 1947-1980, var i brug som skihopanl\xc3\xa6g. I dag er kun en stor bakke tilbage._NEWLINE_I Geels Skov, blev fris\xc3\xb8r\xc3\xa6gteparret Hildur Ruth Nielsen og Yngve Marinus Nielsen henrettet som stikkere to dage efter befrielsen. Hildur der var gravid i niende m\xc3\xa5ned og Yngve efterlod sig en datter p\xc3\xa5 13 \xc3\xa5r._NEWLINE_I \xc3\xb8stdelen af skoven er der sat p\xc3\xa6le op til orienteringsl\xc3\xb8b.'